नई दिल्ली 27 सितंबर, 2017। भाजपा राष्ट्रीय मंत्री व पूर्वी दिल्ली सांसद महेश गिरी आज पूर्वी दिल्ली को जाम की समस्या से निजात हेतु कुछ महत्वपूर्ण विषयों को लेकर उपराज्यपाल से मिले। सांसद ने बताया कि ये सभी कार्य सीधे जनता की सुविधा से संबंधित है तथा इन कार्यो के होने से लोगो को काफी सहूलियत होगी। उन्होंने कहा कि वर्तमान स्थिति यह है कि लोग अपना अधिकतर समय जाम में गुजारते है। पूर्वी दिल्ली की कई ऐसी व्यस्ततम सड़के है जहाँ थोड़ी सी दूरी भी तय करने के लिए घंटो लग जाते है।